[{"text_idx": "#000001", "text": "Fis cyn sioe amaethyddol gynta'r flwyddyn, mae pryder y bydd rheolau cwarantin newydd i ffermwyr yn golygu bod llai yn arddangos eu hanifeiliaid."}, {"text_idx": "#000002", "text": "Mae'r rheolau'n golygu bod angen i ffermwyr gofrestru uned gwarantin ar y fferm er mwyn osgoi'r cyfyngiadau ar symud anifeiliaid am chwe diwrnod."}, {"text_idx": "#000003", "text": "Mae trwydded i gael uned cwarantin ar fferm yn \u00a3172.80, ac yn para am 18 mis, ond y gred yw mai nifer isel iawn o ffermwyr Cymru sydd wedi gwneud cais am y drwydded."}, {"text_idx": "#000004", "text": "Yn o\u0302l ysgrifennydd un sioe mae trefnwyr yn bryderus, tra bod undeb amaethwyr wedi galw'r rheolau'n \"gaeth\"."}, {"text_idx": "#000006", "text": "Ar hyn o bryd, os yw ffermwyr yn dod ag anifeiliaid newydd i'r fferm wedi sioe neu farchnad, mae gwaharddiad ar symud unrhyw anifeiliaid ar y fferm am chwe diwrnod."}, {"text_idx": "#000007", "text": "Ond os ydy ffermwyr am symud anifeiliaid, er enghraifft i fynd i fwy nac un sioe mewn wythnos, mae'n rhaid cael uned gwarantin ar waha\u0302n."}, {"text_idx": "#000010", "text": "\"Mae'n benderfyniad ofnadwy o anodd i mi ei wneud.\""}, {"text_idx": "#000013", "text": "Ychwanegodd bod ei deulu'n cefnogi'r Sioe Frenhinol ers blynyddoedd a bod meddwl peidio mynd yn \"dorcalonnus\"."}, {"text_idx": "#000019", "text": "Er yn cydnabod bod angen rheolau i atal lledu afiechydon, mae Undeb Amaethwyr Cymru yn dweud bod y rheolau newydd yn gaeth iawn, a bod yr undeb yn \"bryderus iawn\"."}, {"text_idx": "#000020", "text": "Dywedodd Gwynedd Watkin ei fod yn ymddangos na fyddai llawer o ffermwyr yn cefnogi gymaint o sioeau oherwydd y rheolau \"caeth\"."}, {"text_idx": "#000021", "text": "\"Sdim dwywaith bod angen rheolau, ond mae angen defnyddio tipyn bach o common sense, mae synnwyr cyffredin wedi mynd allan drwy'r ffenest bron...\""}, {"text_idx": "#000022", "text": "\"Mae'r rheolau sydd wedi dod i mewn hefo'r cwarantin units ma yn golygu bod ffermwyr ddim yn gweld nhw'n gallu cadw at y rheolau, a felly ddim yn gwneud cais amdanyn nhw.\""}, {"text_idx": "#000024", "text": "Oedi trefn unedau cwarantin ffermydd8 Mehefin 2017"}, {"text_idx": "#000028", "text": "'Cymru wedi methu a\u0302 gwario \u00a3155m yn ystod Covid'"}]